title: Directiva 2010/86/UE a Comisiei din 2 decembrie 2010 de modificare a Directivei 91/414/CEE a Consiliului în vederea includerii haloxifop-P ca substanță activă  Text cu relevanță pentru SEE

text:
               3.12.2010

               RO

               Jurnalul Oficial al Uniunii Europene

               L 317/36

         DIRECTIVA 2010/86/UE A COMISIEI
   din 2 decembrie 2010
   de modificare a Directivei 91/414/CEE a Consiliului în vederea includerii haloxifop-P ca substanță activă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 703/2001 (3) ale Comisiei stabilesc normele detaliate de punere în aplicare a fazei a doua a programului de lucru menționat la articolul 8 alineatul (2) din Directiva 91/414/CEE, precum și o listă cu substanțele active care urmează să fie evaluate în vederea unei eventuale includeri în anexa I la Directiva 91/414/CEE. Respectiva listă include haloxifop-R. Prin Decizia 2007/437/CE (4) a Comisiei, s-a decis ca haloxifop-R să nu fie inclusă în anexa I la Directiva 91/414/CEE.

               (2)

               În conformitate cu articolul 6 alineatul (2) din Directiva 91/414/CEE, notificatorul inițial, denumit în continuare „solicitantul”, a depus o nouă cerere solicitând aplicarea procedurii accelerate, astfel cum se prevede la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (3)

               Cererea a fost transmisă Danemarcei, care a fusese desemnată stat membru raportor prin Regulamentul (CE) nr. 451/2000. Perioada de timp pentru procedura accelerată a fost respectată. Specificarea substanței active și utilizările indicate sunt identice cu cele care au constituit obiectul Deciziei 2007/437/CE. Respectiva cerere respectă, de asemenea, cerințele de fond și de procedură restante menționate la articolul 15 din Regulamentul (CE) nr. 33/2008. În respectiva cerere, denumirea ISO „haloxifop-P” este utilizată pentru a se face referire mai degrabă la substanța activă decât la termenul „haloxifop-R”, folosit anterior.

               (4)

               Danemarca a evaluat noile informații și date transmise de către solicitant și a pregătit un raport suplimentar. Danemarca a comunicat respectivul raport Autorității Europene pentru Siguranța Alimentară (denumită în continuare „autoritatea”) și Comisiei, la data de 3 aprilie 2009. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei concluzia sa referitoare la haloxifop-P, la data de 9 octombrie 2009 (6). Proiectul de raport de evaluare, raportul suplimentar și concluzia autorității au fost revizuite de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 28 octombrie 2010 sub forma raportului de evaluare al Comisiei referitor la haloxifop-P.

               (5)

               Raportul suplimentar elaborat de statul membru raportor și noua concluzie a EFSA s-au concentrat asupra aspectelor problematice care au condus la neincludere. Aceste aspecte au fost, în special, potențiala contaminare a apei subterane – și, posibil, a apei potabile – cu un număr de metaboliți și riscul pentru mamifere.

               (6)

               Noile date furnizate de către solicitant indică următoarele. Metaboliții în cauză nu sunt relevanți nici din punct de vedere toxicologic, nici din punct de vedere biologic și prezintă un risc scăzut din punct de vedere ecotoxicologic.

               (7)

               În consecință, datele și informațiile suplimentare furnizate de către solicitant permit eliminarea aspectelor problematice specifice care au dus la neincludere. Nu s-a ridicat nicio altă problemă de ordin științific.

               (8)

               Diferitele examinări efectuate au arătat că produsele de protecție a plantelor care conțin haloxifop-P, pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de evaluare al Comisiei. Prin urmare, este adecvat ca substanța haloxifop-P să fie inclusă în anexa I, pentru a garanta că, în toate statele membre, pot fi acordate autorizațiile pentru produsele de protecție a plantelor care conțin această substanță activă, în conformitate cu dispozițiile directivei menționate.

               (9)

               Fără a aduce atingere acestei concluzii, este adecvat să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă unor condiții. În consecință, este adecvat să se ceară solicitantului să furnizeze informații care să confirme evaluarea expunerii apei subterane în ceea ce privește substanța activă și metaboliții din sol DE-535 fenol, DE-535 piridinol și DE-535 piridinonă.

               (10)

               Prin urmare, Directiva 91/414/CEE ar trebui modificată în consecință.

               (11)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică conform anexei la prezenta directivă.
   Articolul 2
   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 30 iunie 2011 cel târziu. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare la data de 1 ianuarie 2011.
   Articolul 4
   Prezenta directivă se adresează statelor membre.

      Adoptată la Bruxelles, 2 decembrie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 98, 7.4.2001, p. 6.

      (4)  JO L 163, 23.6.2007, p. 22.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară: Conclusion on the peer review of the pesticide risk assessment of the active substance haloxyfop-P (haloxyfop-R) [Concluzie asupra reexaminării inter pares a evaluării riscului utilizării ca pesticid a substanței active haloxifop-P (haloxifop-R)] Jurnalul EFSA 2009; 7(11): 1348. [102 pp.]. doi:10.2903/j.efsa.2009.1348. Disponibil la adresa: www.efsa.europa.eu

      ANEXĂ
      Următoarea rubrică se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „314

                     Haloxifop-P
                     Nr. CAS:
                     Acid: 95977-29-0

                        Ester: 72619-32-0

                     Nr. CIPAC:
                     Acid: 526

                        Ester: 526.201

                     Acid: (R)-2-[4-(3-cloro-5-trifluorometil-2-piridiloxi)fenoxi]acid propanoic

                        Ester: Metil (R)-2-{4-[3-cloro-5-(trifluorometil)-2-piridiloxi]fenoxi}propionat

                     ≥ 940 g/kg

                        (Haloxifop-P-metil ester)

                     1 ianuarie 2011

                     31 decembrie 2020

                     PARTEA A
                     Se pot autoriza numai utilizările ca erbicid.
                     PARTEA B
                     Pentru punerea în aplicare a principiilor uniforme din anexa VI, se iau în considerare concluziile din raportul de evaluare a substanței haloxifop-P, în special apendicele I și II, în forma lor finalizată la 28 octombrie 2010 în cadrul Comitetului permanent pentru lanțul alimentar și sănătatea animală.
                     În această evaluare generală, statele membre țin cont în special de:

                                 —

                                 siguranța operatorului: condițiile de utilizare specifică utilizarea de echipamente individuale de protecție;

                                 —

                                 protecția organismelor acvatice: condițiile de autorizare includ măsuri de limitare a riscurilor, acolo unde este cazul, de exemplu zone tampon adecvate;

                                 —

                                 siguranța consumatorului în ceea ce privește prezența metaboliților DE-535 piridinol și DE-535 piridinonă în apa subterană.

                           Statele Membre în cauză se asigură că solicitantul prezintă Comisiei, până, cel târziu, la 31 decembrie 2012, informații care să confirme evaluarea expunerii apei subterane în ceea ce privește substanța activă și metaboliții din sol DE-535 fenol, DE-535 piridinol și DE-535 piridinonă.”

         (1)  Detalii suplimentare privind identitatea și specificațiile substanței active se găsesc în raportul de evaluare.


title: Directiva 2010/28/UE a Comisiei din 23 aprilie 2010 de modificare a Directivei 91/414/CEE a Consiliului în vederea includerii substanței active metalaxil (Text cu relevanță pentru SEE)

text:
               24.4.2010

               RO

               Jurnalul Oficial al Uniunii Europene

               L 104/57

         DIRECTIVA 2010/28/UE A COMISIEI
   din 23 aprilie 2010
   de modificare a Directivei 91/414/CEE a Consiliului în vederea includerii substanței active metalaxil
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Metalaxil este una dintre substanțele incluse în lista din anexa I la Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (2).

               (2)

               Ca urmare a hotărârii Curții de Justiție din 18 iulie 2007 în cauza C-326/05 P Industrias Químicas del Vallés împotriva Comisiei (3), care a anulat Decizia 2003/308/CE a Comisiei (4) privind neincluderea metalaxilului în anexa I la Directiva 91/414/CEE a Consiliului, Comisia a adoptat Regulamentul (CE) nr. 1313/2007 din 8 noiembrie 2007 de modificare a Regulamentului (CE) nr. 2076/2002 referitor la prelungirea perioadei menționate la articolul 8 alineatul (2) din Directiva 91/414/CEE a Consiliului în privința substanței active metalaxil și a Regulamentului (CE) nr. 2024/2006 în privința abrogării derogării referitoare la metalaxil (5) și Regulamentul (CE) nr. 416/2008 din 8 mai 2008 de modificare a Regulamentului (CEE) nr. 3600/92 cu privire la evaluarea substanței active metalaxil în cadrul articolului 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (6).

               (3)

               Articolul 266 din TFUE impune instituției emitente a unui act anulat să ia măsurile necesare pentru a respecta hotărârea Curții de Justiție. Prin urmare este necesar a se evalua din nou metalaxilul, ținând cont de informațiile suplimentare prezentate.

               (4)

               Statul membru raportor, Portugalia, a transmis un raport de evaluare suplimentară, care a fost revizuit inter pares de statele membre și de Comisie și a fost finalizat în cadrul Comitetului permanent pentru lanțul alimentar și sănătatea animală la 12 martie 2010, sub forma unui raport al Comisiei de revizuire a metalaxilului.

               (5)

               Revizuirea metalaxilului nu a generat nicio întrebare deschisă care să fie abordată de către Autoritatea Europeană pentru Siguranța Alimentară, care a preluat rolul Comitetului științific pentru plante.

               (6)

               Diferitele examinări efectuate au arătat că se poate preconiza că produsele de protecție a plantelor care conțin metalaxil satisfac, în general, cerințele menționate la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și detaliate în raportul de revizuire întocmit de Comisie. Prin urmare, este adecvat să se includă metalaxilul în anexa I pentru a se garanta că, în toate statele membre, autorizațiile pentru produsele de protecție a plantelor care conțin metalaxil pot fi eliberate în conformitate cu dispozițiile directivei respective.

               (7)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (8)

               Fără a aduce atingere obligațiilor definite în Directiva 91/414/CEE ca urmare a includerii unei substanțe active în anexa I, statele membre ar trebui să dispună de o perioadă de șase luni de la includerea substanței pentru a revizui autorizațiile existente pentru produsele de protecție a plantelor care conțin metalaxil, pentru a se asigura că cerințele menționate în Directiva 91/414/CEE sunt îndeplinite, în special cele de la articolul 13 și condițiile relevante din anexa I. După caz, statele membre trebuie să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut la anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (9)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 a arătat că pot apărea dificultăți în interpretarea obligațiilor care revin titularilor autorizațiilor existente în ceea ce privește accesul la date. Prin urmare, pentru a se evita noi dificultăți, este necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio obligație nouă statelor membre sau titularilor de autorizații în raport cu directivele de modificare a anexei I adoptate până în prezent.

               (10)

               Prin urmare, este adecvat ca Directiva 91/414/CEE să fie modificată în consecință.

               (11)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică până la 31 decembrie 2010 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 ianuarie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   La nevoie, statele membre modifică sau retrag, până la 31 decembrie 2010, în conformitate cu Directiva 91/414/CEE, autorizațiile existente pentru produsele de protecție a plantelor care conțin metalaxil ca substanță activă.
   Până la data respectivă, ele trebuie să verifice în special dacă sunt îndeplinite condițiile din anexa I la directiva respectivă cu privire la metalaxil, cu excepția celor identificate în partea B a rubricii referitoare la respectiva substanță activă, precum și dacă titularul autorizației are un dosar sau are acces la un dosar care respectă cerințele din anexa II la directiva respectivă, în conformitate cu condițiile de la articolul 13.
   (2)   Prin derogare de la alineatul (1), pentru fiecare produs de protecție a plantelor autorizat care conține metalaxil, fie ca substanță activă unică, fie ca una dintr-o serie de substanțe active, toate fiind incluse în lista din anexa I la Directiva 91/414/CEE până la 30 iunie 2010 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la directiva respectivă și luând în considerare partea B a rubricii din anexa I la directiva respectivă cu privire la metalaxil. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma determinării respective, statele membre:

               (a)

               în cazul unui produs care conține metalaxil ca substanță activă unică, modifică sau retrag, după caz, autorizația până la 30 iunie 2014 cel târziu; sau

               (b)

               în cazul unui produs care conține metalaxil ca una dintr-o serie de substanțe active, modifică sau retrag, după caz, autorizația până la 30 iunie 2014 sau până la data stabilită pentru o astfel de modificare sau de retragere în directiva sau directivele respective care au adăugat substanța sau substanțele relevante în anexa I la Directiva 91/414/CEE, oricare dintre aceste date este cea mai recentă.

         Articolul 4
   Prezenta directivă intră în vigoare la 1 iulie 2010.
   Articolul 5
   Prezenta directivă se adresează statelor membre.

      Adoptată la Bruxelles, 23 aprilie 2010.

            Pentru Comisie

            Președintele

         José Manuel BARROSO

      (1)  JO L 230, 19. 8.1991, p. 1.

      (2)  JO L 366, 15.12.1992, p. 10.

      (3)  [2007] ECR I -6557.

      (4)  JO L 113, 7.5.2003, p. 8.

      (5)  JO L 291, 9.11.2007, p. 11.

      (6)  JO L 125, 9.5.2008, p. 25.

      ANEXĂ
      La sfârșitul tabelului din anexa I la Directiva 91/414/CEE se adaugă următorul rând:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Data expirării includerii

                     Dispoziții specifice

                     „309

                     Metalaxil
                     Nr. CAS 57837-19-1
                     Nr. CIPAC 365

                     Metil N-(metoxiacetil)-N-(2,6-xilil)-DL-alaninat

                     950 g/kg
                     Impuritatea 2,6-dimetilanilină a fost considerată ca generând un risc toxicologic, stabilindu-se o concentrație maximă de 1 g/kg.

                     1 iulie 2010

                     30 iunie 2020

                     PARTEA A
                     Se pot autoriza numai utilizările ca fungicid.
                     PARTEA B
                     Pentru punerea în aplicare a principiilor uniforme din anexa VI, se iau în considerare concluziile din raportul de revizuire a metalaxilului, în special apendicele I și II, în forma lor finalizată la 12 martie 2010 în cadrul Comitetului permanent pentru lanțul alimentar și sănătatea animală.
                     Statele membre trebuie să acorde o atenție deosebită potențialei contaminări a apei subterane cu substanța activă sau cu produșii ei de degradare CGA 62826 și CGA 108906 atunci când substanța activă este folosită în regiuni cu sol și/sau condiții climatice vulnerabile. La nevoie, ar trebui aplicate măsuri de limitare a riscurilor.”

         (1)  Detalii suplimentare privind identitatea și specificațiile substanței active se găsesc în raportul de revizuire.


title: A opta directivă a Consiliului din 6 decembrie 1979 privind armonizarea legislațiilor statelor membre referitoare la impozitele pe cifra de afaceri – Sisteme de restituire a taxei pe valoarea adăugată persoanelor impozabile care nu sunt stabilite pe teritoriul țării

text:
Anunţ juridic important

|

31979L1072

Jurnalul Oficial L 331 , 27/12/1979 p. 0011 - 0019 ediţie specială finlandeză: capitol 9 volum 1 p. 0084  ediţie specială greacă: capitol 09 volum 1 p. 0111  ediţie specială suedeză: capitol 9 volum 1 p. 0084  ediţie specială spaniolă: capitol 09 volum 1 p. 0116  ediţie specială portugheză capitol 09 volum 1 p. 0116  ediţie specială în limba cehă capitol 09 volum 01 p. 79  - 87 ediţie specială în limba estonă capitol 09 volum 01 p. 79  - 87 ediţie specială în limba maghiară capitol 09 volum 01 p. 79  - 87 ediţie specială în limba lituaniană capitol 09 volum 01 p. 79  - 87 LV.ES capitol 09 volum 01 p. 79  - 87 MT.ES capitol 09 volum 01 p. 79  - 87 PL.ES capitol 09 volum 01 p. 79  - 87 SK.ES capitol 09 volum 01 p. 79  - 87 ediţie specială în limba slovenă capitol 09 volum 01 p. 79  - 87

		19791206A opta directivă a Consiliuluidin 6 decembrie 1979privind armonizarea legislațiilor statelor membre referitoare la impozitele pe cifra de afaceri – Sisteme de restituire a taxei pe valoarea adăugată persoanelor impozabile care nu sunt stabilite pe teritoriul țării(79/1072/CEE)CONSILIUL COMUNITĂȚILOR EUROPENE,având în vedere Tratatul de instruire a Comunității Economice Europene,având în vedere a șasea Directivă a Consiliului 77/388/CEE din 17 mai 1977 privind armonizarea legislațiilor statelor membre referitoare la impozitele pe cifra de afaceri – Sistemul comun al taxei pe valoarea adăugată (baza unitară de stabilire) [1], în special articolul 17 alineatul (4),având în vedere propunerea Comisiei [2],având în vedere avizul Parlamentului European [3],având în vedere avizul Comitetului Economic și Social [4],întrucât, în temeiul articolului 17 alineatul (4) din Directiva 77/388/CEE, Consiliul urmează să adopte normele comunitare de stabilire a sistemelor care reglementează restituirea taxei pe valoarea adăugată la care face referire alineatul (3) din articolul menționat anterior persoanelor plătitoare de impozit care nu sunt stabilite pe teritoriul țării;întrucât normele sunt necesare pentru a garanta că o persoană plătitoare de impozit stabilită pe teritoriul unui stat membru poate pretinde taxa care i-a fost facturată pentru livrări de bunuri sau prestări de servicii în alt stat membru sau care a fost plătită pentru importul în respectivul alt stat membru, evitându-se astfel dubla impunere;întrucât diferențele dintre sistemele în vigoare în prezent în statele membre, care provoacă în unele cazuri perturbarea comerțului și denaturarea concurenței, trebuie eliminate;întrucât introducerea normelor comunitare în acest domeniu marchează evoluția către liberalizarea eficientă a circulației persoanelor, mărfurilor și serviciilor, sprijinind astfel finalizarea procesului de integrare economică;întrucât astfel de norme nu trebuie să conducă la un tratament diferit al persoanelor plătitoare de impozit în funcție de statele membre pe teritoriul cărora aceste persoane sunt stabilite;întrucât unele forme de fraudă fiscală și evaziune fiscală trebuie prevenite;întrucât, în temeiul articolului 17 alineatul (4) din Directiva 77/388/CEE, statele membre pot refuza restituirea sau pot impune condiții suplimentare în cazul persoanelor plătitoare de impozit care nu sunt stabilite în Comunitate; întrucât, totuși, sunt necesare eforturi pentru a se asigura că astfel de persoane plătitoare de impozit nu sunt eligibile pentru restituiri în termeni mai favorabili decât cei prevăzuți pentru persoanele plătitoare de impozit din Comunitate;întrucât, inițial, trebuie adoptate numai sistemele comunitare din prezenta directivă; întrucât aceste sisteme prevăd în special că deciziile referitoare la cererile de restituire trebuie notificate în termen de șase luni de la data depunerii acestora; întrucât restituirile trebuie făcute în același interval; întrucât, pe o perioadă de un an de la data finală prevăzută pentru punerea în aplicare a acestor sisteme, Republica Italiană trebuie autorizată să notifice deciziile luate de serviciile sale competente cu privire la cererile depuse de persoanele plătitoare de impozit care nu sunt stabilite pe teritoriul său și să facă rambursările necesare în termen de nouă luni, astfel încât Republica Italiană să își poată reorganiza sistemul care funcționează în prezent în vederea aplicării sistemului comunitar;întrucât Consiliul trebuie să adopte alte sisteme suplimentare care să completeze sistemul comunitar; întrucât, până la intrarea în vigoare a acestuia din urmă, statele membre restituie taxa pentru serviciile și achizițiile de bunuri care nu sunt acoperite de prezenta directivă, în conformitate cu sistemele pe care le adoptă în teme iul articolului 17 alineatul (4) din Directiva 77/388/CEE,ADOPTĂ PREZENTA DIRECTIVĂ:Articolul 1În sensul prezentei directive, "persoană plătitoare de impozit care nu este stabilită pe teritoriul țării" înseamnă o persoană care, conform articolului 4 alineatul (1) din Directiva 77/388/CEE, pe perioada menționată în prima și a doua teză din articolul 7 alineatul (1) primul paragraf, nu a avut în acea țară nici sediul activității sale economice, nici o unitate fixă de unde a efectuat tranzacții și nici, în absența unui sediu sau a unei unități fixe, domiciliul stabil sau locul obișnuit de rezidență, și care, în aceeași perioadă, nu a livrat bunuri și nu a prestat servicii considerate livrate sau prestate în țara respectivă, cu excepția:(a) serviciilor de transport și a serviciilor auxiliare scutite, în temeiul articolului 14 alineatul (1) punctul (i), al articolului 15 sau al articolului 16 alineatul (1) literele B, C și D din Directiva 77/388/EEC;(b) serviciilor prestate în cazurile în care taxa este plătibilă numai de către persoana căreia acestea îi sunt prestate, în temeiul articolului 21 alineatul (1) litera (b) din Directiva 77/388/CEE.Articolul 2Fiecare stat membru restituie oricărei persoane plătitoare de impozit care nu este stabilită pe teritoriul țării, dar care este stabilită în alt stat membru, sub rezerva condițiilor prevăzute în continuare, orice taxă pe valoarea adăugată aferentă serviciilor care i-au fost prestate sau bunurilor mobiliare care i-au fost livrate de altă persoană plătitoare de impozit pe teritoriul țării sau aferentă importului de bunuri în țara respectivă, în măsura în care astfel de bunuri și servicii sunt folosite în tranzacțiile prevăzute la articolul 17 alineatul (3) literele (a) și (b) din Directiva 77/388/CEE și la prestarea serviciilor prevăzute la articolul 1 litera (b).Articolul 3Pentru a putea beneficia de restituire, orice persoană plătitoare de impozit, așa cum este menționată în articolul 2, care nu livrează bunuri și nu prestează servicii considerate livrate sau prestate pe teritoriul țării trebuie:(a) să înainteze autorităților competente menționate la articolul 9 primul paragraf o cerere pe baza modelului din anexa A, la care se atașează facturile sau documentele de import în original. Statele membre pun la dispoziția solicitanților o notă explicativă care să conțină în orice situație informațiile minime prevăzute în anexa C;(b) să facă dovada, sub forma unui certificat eliberat de autoritatea statului în care este stabilită, că este o persoană plătitoare de impozit în ceea ce privește taxa pe valoarea adăugată în statul respectiv. Totuși, dacă autoritatea competentă prevăzută la articolul 9 primul paragraf deține deja o astfel de dovadă, persoana plătitoare de impozit nu este obligată să aducă dovezi noi pe o perioadă de un an de la data eliberării primului certificat de către autoritatea statului în care este stabilită. Statele membre nu eliberează certificate nici unei persoane plătitoare de impozit care beneficiază de scutirea de taxă în temeiul articolului 24 alineatul (2) din Directiva 77/388/CEE;(c) să certifice printr-o declarație scrisă că nu a livrat bunuri și nu a prestat servicii considerate livrate sau prestate pe teritoriul țării pe perioada menționată în prima și a doua teză din articolul 7 alineatul (1) primul paragraf;(d) să se angajeze că restituie orice sumă colectată din greșeală.Articolul 4Pentru a îndeplini condițiile restituirii, orice persoană plătitoare de impozit prevăzută la articolul 2, care nu a livrat bunuri și nu a prestat servicii considerate livrate sau prestate pe teritoriul țării respective, altele decât serviciile prevăzute la articolul 1 literele (a) și (b), trebuie:(a) să îndeplinească cerințele prevăzute la articolul 3 literele (a), (b) și (d);(b) să certifice printr-o declarație scrisă că, pe perioada prevăzută în prima și a doua teză din articolul 7 alineatul (1), nu a livrat bunuri și nu a prestat servicii considerate livrate sau prestate pe teritoriul țării, altele decât serviciile prevăzute la articolul 1 literele (a) și (b).Articolul 5În sensul prezentei directive, bunurile și serviciile pentru care taxa poate fi restituită trebuie să îndeplinească cerințele prevăzute la articolul 17 din Directiva 77/388/CEE, așa cum se aplică în statul membru care face restituirea.Prezenta directivă nu se aplică livrărilor de bunuri care sunt sau pot fi scutite în temeiul articolului 15 punctul 2 din Directiva 77/388/CEE.Articolul 6Statele membre nu pot impune persoanelor plătitoare de impozit prevăzute la articolul 2 obligații în plus față de cele prevăzute la articolele 3 și 4, altele decât obligația de a furniza, în anumite cazuri, informații necesare pentru a se stabili dacă cererea de restituire este justificată.Articolul 7(1) Cererea de restituire prevăzută la articolele 3 și 4 se referă la achizițiile facturate de bunuri sau servicii sau la importurile efectuate pe o perioadă de minimum trei luni sau de maximum un an calendaristic. Totuși, cererile pot viza o perioadă mai mică de trei luni, dacă aceasta reprezintă perioada rămasă până la sfârșitul anului calendaristic. Astfel de cereri pot viza și facturi sau documente de import care nu au fost incluse în cererile anterioare și care se referă la tranzacții finalizate în cursul anului calendaristic în cauză. Cererile sunt înaintate autorității competente menționate la articolul 9 primul alineat, în termen de șase luni de la încheierea anului calendaristic în care taxa devine exigibilă.Dacă cererea se referă la o perioadă mai mică de un an calendaristic, dar de minimum trei luni, suma la care se referă cererea nu poate fi mai mică decât echivalentul în moneda națională a 200 unități de cont europene; dacă cererea se referă la o perioadă a unui an calendaristic sau la perioada rămasă din anul calendaristic, valoarea nu poate fi mai mică decât echivalentul în moneda națională a 25 unități de cont europene.(2) Unitatea de cont europeană folosită este cea definită în regulamentul financiar din 21 decembrie 1977 [5], stabilită la data de 1 ianuarie a anului din perioada menționată în prima și a doua teză din alineatul (1), primul paragraf. Statele membre pot rotunji în plus sau în minus, cu până la 10 %, cifrele rezultate la transformarea în monedă națională.(3) Autoritatea competentă prevăzută la articolul 9 primul paragraf ștampilează fiecare factură și/sau document de import pentru a preveni folosirea acestora pentru alte cereri și le returnează solicitantului în termen de o lună.(4) Deciziile privind cererile de restituire se anunță în termen de șase luni de la data la care cererile, însoțite de toate documentele necesare în temeiul prezentei directive pentru examinarea cererii, au fost înaintate autorității competente prevăzute la alineatul (3). Restituirile se fac înainte de sfârșitul perioadei menționate anterior, la cererea solicitantului, fie în statul membru în care se face restituirea, fie în statul în care acesta este stabilit. În acest din urmă caz, taxele bancare aferente transferului se achită de către solicitant.Motivele pentru respingerea unei cereri trebuie precizate. Contestațiile împotriva unor asemenea respingeri pot fi depuse la autoritățile competente din statele membre, în aceleași condiții atât de formă, cât și privind limita de timp care reglementează și cererile de restituire depuse de persoanele plătitoare de impozit stabilite în același stat.(5) În cazul restituirilor obținute în mod fraudulos sau prin orice altă modalitate ilegală, autoritatea competentă menționată la alineatul (3) procedează direct la recuperarea sumelor incorect plătite și a oricăror penalizări impuse, în conformitate cu procedura aplicabilă în statul membru în cauză, fără a aduce atingere dispozițiilor privind asistența reciprocă la recuperarea taxei pe valoarea adăugată.In cazul cererilor frauduloase care nu pot face obiectul unor penalizări administrative, în conformitate cu legislația națională, statul membru în cauză poate refuza pe o perioadă de maximum doi ani de la data depunerii cererii frauduloase orice restituire către respectiva persoană plătitoare de impozit. Dacă a fost impusă o penalizare administrativă, dar nu a fost încasată, statul membru în cauză poate suspenda orice restituire ulterioară către persoana plătitoare de impozit în cauză până la achitarea penalizării.Articolul 8În cazul persoanelor plătitoare de impozit care nu sunt stabilite pe teritoriul Comunității, statele membre pot refuza restituirile sau pot impune condiții speciale.Restituirile nu pot fi acordate în condiții mai favorabile decât cele aplicate pentru persoanele plătitoare de impozit stabilite pe teritoriul Comunității.Articolul 9Statele membre fac cunoscută, într-un mod adecvat, autoritatea competentă către care trebuie adresată cererea menționată la articolul 3 litera (a) și la articolul 4 litera (a).Certificatele menționate la articolul 3 litera (b) și la articolul 4 litera (a), prin care se stabilește că persoana în cauză este persoană plătitoare de impozit, se redactează pe baza modelelor din anexa B.Articolul 10Statele membre asigură intrarea în vigoare a dispozițiilor necesare pentru aducerea la îndeplinire a dispozițiilor prezentei directive până la 1 ianuarie 1981 cel târziu. Prezenta directivă se aplică numai la cererile de restituire a taxei pe valoarea adăugată pentru achizițiile de bunuri și servicii pe baza unei facturi și pentru importurile efectuate de la data respectivă.Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă. Comisia informează celelalte state membre cu privire la aceasta.Articolul 11Prin derogare de la articolul 7 alineatul (4), Republica Italiană poate prelungi, până la 1 ianuarie 1982, perioada prevăzută în prezentul paragraf de la șase la nouă luni.Articolul 12La trei ani de la data prevăzută la articolul 10, Comisia, după consultarea statelor membre, înaintează Consiliului un raport privind aplicarea prezentei directive, și în particular a articolelor 3, 4 și 7.Articolul 13Prezenta directivă se adresează statelor membre.Adoptată la Bruxelles, 6 decembrie 1979.Pentru ConsiliuPreședinteleL. Preti[1] JO L 145, 13.6.1977, p. 1.[2] JO C 26, 1.2.1978, p. 5.[3] JO C 39, 12.2.1979, p. 14.[4] JO C 269, 13.11.1978, p. 51.[5] JO L 356, 31.12.1977, p. 1.--------------------------------------------------19791206ANEXA AMODELAceasta este prima dumneavoastră cerere?Dacă nu, completați numărul de referință al taxeiȘtampilă de primireCerere de restituire a taxei pe valoarea adăugatăAutoritatea competentă căreia îi este adresată cerereapersoanei plătitoare de impozit care nu este stabilită în țară(Citiți notele explicative înainte de a completa formularul)1Numele și prenumele sau denumirea firmei solicitantuluiStrada și numărulCodul poștal, localitatea, țara2Natura activității solicitantului3Detalii privind agentul fiscal și numărul de înregistrare pentru TVA din țara în care solicitantul este stabilit sau în care își are domiciliul sau locul normal de rezidențăde lalalunaanullunaanul4Perioada la care se referă cererea5Valoarea totală a restituirii solicitate (în cifre)(consultați informațiile de pe verso pentru lista pe articole)6Solicitantul solicită rambursarea sumei de la punctul 5 în modul descris la punctul 7(*)Marcați cu X căsuța corespunzătoare7Metoda de plată solicitată (*)Cont bancarCont poștalNumăr de contCodul organismului financiarTitularul contuluiNumele și adresa organismului financiarNumărul documentelor anexate: …Facturi: …Documente de import: …89Solicitantul declară prin prezenta:(a)că bunurile și serviciile menționate pe verso au fost folosite în activitățile sale desfășurate în calitate de persoană plătitoare de impozit în timpul:……(b)că în țara în care se solicită restituirea și pe perioada vizată de prezenta cerere nu s-a angajat:(*)în livrări de bunuri și prestări de servicii;(*)Marcați cu X căsuța corespunzătoare(*)decât în furnizarea de servicii pentru care taxa este plătibilă numai de către persoana căreia acestea îi sunt prestate;(*)decât în prestarea de anumite servicii de transport și de servicii auxiliare scutite;(c)că informațiile din prezenta cerere sunt corecte.Solicitantul se angajează să ramburseze orice sume necuvenite.…,la ……(Locul)(Data)(Semnătura)+++++ TIFF +++++Numai pentru uz oficialValoarea restituirii taxei solicitateData și numărul facturii sau al documentului de importTotalNumai pentru uz oficialNumele, numărul de înregistrare a TVA, dacă este cunoscut, și adresa furnizorului de bunuri și serviciiDeclararea detaliată a valorilor TVA pentru perioada vizată de prezenta cerereNatura mărfurilor sau a serviciilorNr.10+++++ TIFF +++++--------------------------------------------------19791206ANEXA BMODELCERTIFICAT PRIVIND SITUAȚIA PERSOANEI PLĂTITOARE DE IMPOZITSubsemnatul …(Numele și adresa autorității competente)certific că …(Numele și prenumele sau numele firmei)…(Natura activității)…(Adresa unității)este persoană plătitoare de impozit în ceea ce privește taxa pe valoarea adăugată, numărul său de înregistrare fiind (1)………(Data)Ștampila oficială…Semnătura, numele și funcția(1)Dacă solicitantul nu are un număr de înregistrare pentru TVA, autoritatea competentă precizează motivul acestei situaȘii.+++++ TIFF +++++--------------------------------------------------19791206ANEXA CInformațiile minime care trebuie menționate în notele explicativeA.Cererea se întocmește pe baza unui formular imprimat în una din limbile oficiale ale Comunităților Europene. Cu toate acestea, formularul se completează în limba țării în care se efectuează restituirea.B.Cererea se completează cu majuscule și se înaintează, până la data de 30 iunie a anului următor anului vizat de cerere, autorității competente din statul căruia i se adresează, (vezi punctul (D).C.Se precizează numărul de înregistrare pentru TVA din țara în care se efectuează restituirea, dacă solicitantul cunoaște acest număr.D.Cererea este înaintată autorităților competente de resort, adică:—Belgia: …—Danemarca: …—Germania: …—Franța: …—Irlanda: …—Italia: …—Luxemburg: …—Țările de Jos: …—Regatul Unit: …E.Cererea vizează achizițiile de bunuri sau servicii facturate sau importurile efectuate pe o perioadă de minimum trei luni sau maximum un an calendaristic. Cu toate acestea, cererea poate viza o perioadă mai mică de trei luni dacă aceasta reprezintă perioada rămasă din anul calendaristic. O astfel de cerere poate viza de asemenea facturile sau documentele de import care nu au fost incluse în cererile anterioare și care se referă la tranzacții încheiate în anul calendaristic în cauză.F.La rubrica 9 litera (a), solicitantul descrie natura activităților pentru care a procurat bunurile sau a beneficiat de serviciile menționate în cererea de restituire a taxei (de exemplu participarea la Expoziția Internațională … , organizată în … de la … la … , standul nr. … , sau transport internațional de mărfuri de la … la … în … ).G.Cererea este însoțită de un certificat emis de autoritatea oficială a statului în care este stabilit solicitantul și care dovedește că acesta este persoană plătitoare de impozit în ceea ce privește taxa pe valoarea adăugată în statul respectiv. Totuși, dacă autoritatea competentă menționată la punctul D deține deja o astfel de dovadă, solicitantul nu mai este obligat să aducă o altă dovadă timp de un an de la data emiterii primului certificat.H.Cererea este însoțită de facturile sau documentele de import în original, care arată valoarea taxei pe valoarea adăugată suportate de solicitant.+++++ TIFF +++++I.Cererea poate fi folosită pentru mai multe facturi sau documente de import, dar valoarea totală a taxei pe valoarea adăugată solicitată pentru anul 19.. nu poate fi mai mică de:BEF, LUFNLGDEMDKKGBPFRFIEPITLdacă perioada vizată este mai mică de un an calendaristic, dar mai mare de trei luni, sau mai mică de:BEF, LUFNLGDEMDKKGBPFRFIEPITLdacă perioada vizată este de un an calendaristic sau mai mică de trei luni.J.Serviciile de transport scutite sunt cele prestate în legătură cu transportul internațional de bunuri, inclusiv – în anumite condiții – transporturile asociate cu tranzitul, exportul sau importul bunurilor.K.Orice restituire obținută incorect face ca persoana vinovată să fie pasibilă de aplicarea unor amenzi și sancțiuni prevăzute în legea statului care a făcut restituirea.L.Autoritatea din țara care face restituirea își rezervă dreptul de a efectua restituiri prin cecuri sau ordine de plată adresate solicitantului.+++++ TIFF +++++--------------------------------------------------


title: Directiva 2006/41/CE a Comisiei din 7 iulie 2006 de modificare a Directivei 91/414/CEE a Consiliului în vederea înscrierii substanțelor active clotianidin și petoxamidText cu relevanță pentru SEE.

text:
Anunţ juridic important

|

32006L0041

Official Journal L 187 , 08/07/2006 P. 0024 - 0027

		20060707Directiva 2006/41/CE a Comisieidin 7 iulie 2006de modificare a Directivei 91/414/CEE a Consiliului în vederea înscrierii substanțelor active clotianidin și petoxamid(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], în special articolul 6 alineatul (1),întrucât:(1) În conformitate cu articolul 6 alineatul (2) din Directiva 91/414/CEE, Belgia a primit, la 26 septembrie 2001, o cerere de la Sumitomo Chemical Takeda Agro Company Ltd., Londra, privind înscrierea substanței active clotianidin în anexa I la Directiva 91/414/CEE. Prin Decizia 2002/305/CE [2], Comisia a confirmat că dosarul este complet, în sensul că putea fi considerat conform cerințelor în ceea ce privește datele și informațiile prevăzute în anexele II și III la Directiva 91/414/CEE.(2) În conformitate cu articolul 6 alineatul (2) din Directiva 91/414/CEE, Germania a primit, la 16 octombrie 2000, o cerere de la Stähler Agrochemie GmbH & Co. KG (în prezent, Stähler International GmbH & Co. KG) (acționând în numele Taskforce Stähler Agrochemie GmbH & Co. KG, Tokuyama Europe GmbH și Tomen France S.A.), privind înscrierea substanței active petoxamid în anexa I la Directiva 91/414/CEE. Prin Decizia 2001/626/CE [3], Comisia a confirmat că dosarul este complet, în sensul că putea fi considerat conform cerințelor în ceea ce privește datele și informațiile prevăzute în anexele II și III la Directiva 91/414/CEE.(3) Efectele substanțelor menționate anterior asupra sănătății umane și a mediului înconjurător au fost evaluate, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitanți. Statele membre raportoare desemnate au supus atenției Comisiei proiecte de raport de evaluare privind respectivele substanțe, la 4 iunie 2003 (pentru clotianidin) și la 27 august 2002 (pentru petoxamid).(4) Proiectele de raport de evaluare au fost examinate de statele membre și de Comisie în cadrul Comitetului permanent pentru lanțul alimentar și sănătatea animală. Examinarea s-a finalizat la 27 ianuarie 2006 sub forma unor rapoarte ale Comisiei de examinare a clotianidinului și a petoxamidului.(5) Examinarea clotianidinului și a petoxamidului nu a relevat probleme în suspensie sau preocupări care să necesite consultarea Comitetului Științific pentru Plante sau a Autorității Europene pentru Siguranța Alimentară, care a preluat rolul respectivului comitet.(6) Diferitele examinări efectuate au arătat că produsele fitosanitare care conțin substanțele active în cauză pot satisface, în general, dispozițiile articolului 5 alineatul (1) literele (a) și (b) și ale articolului 5 alineatul (3) din Directiva 91/414/CEE, în special în ceea ce privește utilizările examinate și precizate în rapoartele de examinare ale Comisiei. În consecință, clotianidinul și petoxamidul trebuie înscrise în anexa I la directiva menționată, în vederea garantării că autorizațiile pentru produse fitosanitare conținând respectivele substanțe vor putea fi acordate, în toate statele membre, în conformitate cu dispozițiile directivei menționate.(7) Fără a aduce atingere obligațiilor prevăzute de Directiva 91/414/CEE, în cazul înscrierii unei substanțe active în anexa I, statele membre trebuie să dispună de un termen de șase luni după înscriere pentru a reexamina autorizațiile provizorii existente pentru produsele fitosanitare care conțin clotianidin sau petoxamid, în vederea garantării respectării dispozițiilor Directivei 91/414/CEE, în special a articolului 13 și a condițiilor aplicabile prevăzute în anexa I. Statele membre trebuie să transforme autorizațiile provizorii existente în autorizații complete, să le modifice sau să le retragă în conformitate cu dispozițiile Directivei 91/414/CEE. Trebuie să se deroge de la termenul menționat anterior și să se prevadă un termen mai lung pentru prezentarea și evaluarea dosarului complet, menționat în anexa III, al fiecărui produs fitosanitar, pentru fiecare utilizare prevăzută, în conformitate cu principiile uniforme prevăzute de Directiva 91/414/CEE.(8) Prin urmare, Directiva 91/414/CEE trebuie modificată în consecință.(9) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2(1) Statele membre adoptă și publică, până la 31 ianuarie 2007, actele cu putere de lege și actele administrative necesare pentru a se conforma prezentei directive. Ele comunică de îndată Comisiei textele acestor acte, precum și un tabel de corespondență între respectivele acte și prezenta directivă.Statele membre aplică aceste acte începând cu 1 februarie 2007.Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitățile de efectuare a acestei trimiteri.(2) Comisiei îi este comunicat de către statele membre textul principalelor dispoziții de drept intern pe care le adoptă în domeniul reglementat de prezenta directivă.Articolul 3(1) După caz, statele membre modifică sau retrag, în conformitate cu Directiva 91/414/CEE, autorizațiile existente pentru produsele fitosanitare care conțin clotianidin sau petoxamid, ca substanță activă, până la 31 ianuarie 2007. Până la această dată, se verifică, în special, dacă sunt respectate condițiile din anexa I la directiva menționată anterior, privind, după caz, clotianidinul sau petoxamidul, cu excepția celor din partea B a înscrierilor privind respectivele substanțe active, precum și dacă posesorul autorizației posedă un dosar sau are acces la un dosar care îndeplinește cerințele din anexa II la respectiva directivă, în conformitate cu condițiile de la articolul 13.(2) Prin derogare de la alineatul (1), orice produs fitosanitar autorizat care conține clotianidin sau petoxamid, ca substanță activă unică sau asociată cu alte substanțe active, înscrise în anexa I la Directiva 91/414/CEE până la 31 iulie 2006, face obiectul unei reevaluări de către statele membre în conformitate cu principiile uniforme prevăzute în anexa VI la Directiva 91/414/CEE, în baza unui dosar care să satisfacă cerințele din anexa III la directiva menționată anterior și ținând seama de partea B a înscrierilor în anexa I la respectiva directivă, privind, după caz, clotianidinul sau petoxamidul. În funcție de respectiva evaluare, statele membre determină dacă produsul îndeplinește condițiile prevăzute la articolul 4 alineatul (1) literele (b), (c), (d) și (e) din Directiva 91/414/CEE.După ce s-au asigurat că respectivele condiții sunt respectate, statele membre:(a) în cazul unui produs care conține clotianidin sau petoxamid, ca substanță activă unică, modifică sau retrag autorizația, după caz, până la 31 ianuarie 2008 sau(b) în cazul unui produs care conține clotianidin sau petoxamid asociat cu alte substanțe active, modifică sau retrag autorizația, după caz, până la 31 ianuarie 2008 sau până la data fixată pentru a se proceda la respectiva modificare sau retragere prevăzută de directiva sau directivele prin care s-a(u) adăugat substanța (substanțele) în cauză în anexa I la Directiva 91/414/CEE, în cazul în care respectiva dată este ulterioară.Articolul 4Prezenta directivă intră în vigoare la 1 august 2006.Articolul 5Prezenta directivă se adresează statelor membre.Adoptată la Bruxelles, 7 iulie 2006.Pentru ComisieMarkos KyprianouMembru al Comisiei[1] JO L 230, 19.8.1991, p. 1. Directivă, astfel cum a fost modificată ultima dată prin Directiva 2006/45/CE (JO L 130, 18.5.2006, p. 27).[2] JO L 104, 20.4.2002, p. 42.[3] JO L 217, 11.8.2001, p. 14.--------------------------------------------------20060707ANEXĂSe adaugă următoarele substanțe la sfârșitul tabelului care figurează în anexa I la Directiva 91/414/CEE:Nr. | Denumire comună, numere de identificare | Denumirea IUPAC | Puritate [1] | Data intrării în vigoare | Data expirării înscrierii | Dispoziții specifice |"123 | Clotianidin Nr. CAS 210880-92-5 Nr. CIPAC 738 | (E)-1-(2-cloro-1,3-tiazol-5-ilmetil)-3-metil-2-nitroguanidin | ≥ 960 g/kg | 1 august 2006 | 31 iulie 2016 | PARTEA A Pot fi omologate doar utilizările ca insecticid. PARTEA B În vederea punerii în aplicare a principiilor uniforme prevăzute în anexa VI, se va ține seama de concluziile raportului de examinare privind clotianidinul, în special de anexele sale I și II, astfel cum au fost întocmite de Comitetul permanent pentru lanțul alimentar și sănătatea animală la 27 ianuarie 2006. În această evaluare globală, statele membre trebuie să acorde o atenție deosebită posibilității de contaminare a apelor subterane atunci când se aplică substanța activă în regiuni sensibile din punct de vedere al solului și/sau al condițiilor climatice;trebuie să acorde o atenție deosebită riscurilor pentru păsări și mamifere granivore atunci când se utilizează substanța la tratarea semințelor.Condițiile de autorizare trebuie să cuprindă, după caz, măsuri care să vizeze atenuarea riscurilor. |124 | Petoxamid Nr. CAS 106700-29-2 Nr. CIPAC 655 | 2-Cloro-N-(2-etoxietil)-N-(2-metil-1-fenilprop-1-enil) acetamid | ≥ 940 g/kg | 1 august 2006 | 31 iulie 2016 | PARTEA A Pot fi omologate doar utilizările ca erbicid. PARTEA B În vederea punerii în aplicare a principiilor uniforme prevăzute în anexa VI, se va ține seama de concluziile raportului de examinare privind petoxamidul, în special de anexele sale I și II, astfel cum au fost întocmite de Comitetul permanent pentru lanțul alimentar și sănătatea animală la 27 ianuarie 2006. În această evaluare globală, statele membre trebuie să acorde o atenție deosebită posibilității de contaminare a apelor subterane atunci când se aplică substanța activă în regiuni sensibile din punct de vedere al solului și/sau al condițiilor climatice;trebuie să acorde o atenție deosebită protecției mediului acvatic, în special plantelor acvatice superioare.Condițiile de autorizare trebuie să cuprindă, după caz, măsuri care să vizeze atenuarea riscurilor. Statele membre informează Comisia, în conformitate cu articolul 13 alineatul (5), cu privire la specificația materialului tehnic produs comercial. |[1] Detalii suplimentare privind identitatea și specificația substanțelor active sunt furnizate în rapoartele de examinare corespunzătoare."--------------------------------------------------


title: Directiva 2010/29/UE a Comisiei din 27 aprilie 2010 de modificare a Directivei 91/414/CEE a Consiliului în vederea înscrierii substanței active flonicamid (IKI-220) (Text cu relevanță pentru SEE)

text:
               28.4.2010

               RO

               Jurnalul Oficial al Uniunii Europene

               L 106/9

         DIRECTIVA 2010/29/UE A COMISIEI
   din 27 aprilie 2010
   de modificare a Directivei 91/414/CEE a Consiliului în vederea înscrierii substanței active flonicamid (IKI-220)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE, Franța a primit, la 23 decembrie 2003, o cerere din partea ISK Biosciences Europe SA pentru înscrierea substanței active flonicamid (IKI-220) în anexa I la directiva menționată. Decizia 2004/686/CE a Comisiei (2) a confirmat faptul că dosarul este „complet”, în sensul că se poate considera că acesta îndeplinește, în principiu, cerințele privind datele și informațiile prevăzute în anexele II și III la Directiva 91/414/CEE.

               (2)

               Efectele acestei substanțe active asupra sănătății umane și a mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 24 mai 2005, statul membru raportor desemnat a prezentat un proiect de raport de evaluare.

               (3)

               Raportul de evaluare a fost revizuit inter pares de statele membre și de EFSA și a fost prezentat Comisiei la 18 decembrie 2009 sub forma Raportului științific EFSA pentru flonicamid (3). Raportul în cauză a fost revizuit de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 12 martie 2010 sub forma unui raport de analiză al Comisiei pentru flonicamid.

               (4)

               Conform diferitelor examinări efectuate, se poate considera că produsele de protecție a plantelor care conțin flonicamid îndeplinesc, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și precizate în raportul de analiză al Comisiei. Prin urmare, flonicamidul ar trebui înscris în anexa I la directivă, pentru a garanta faptul că autorizațiile pentru produsele de protecție a plantelor care conțin această substanță activă vor putea fi acordate în toate statele membre, în conformitate cu dispozițiile directivei respective.

               (5)

               Fără a aduce atingere obligațiilor definite prin Directiva 91/414/CEE ca urmare a înscrierii unei substanțe active în anexa I, statele membre ar trebui să dispună de un termen de șase luni de la înscriere pentru a revizui autorizațiile provizorii existente pentru produsele de protecție a plantelor care conțin flonicamid, în scopul de a garanta respectarea cerințelor stabilite prin Directiva 91/414/CEE, în special articolul 13, precum și a condițiilor relevante prevăzute în anexa I. Statele membre ar trebui să transforme autorizațiile provizorii existente în autorizații complete, să le modifice sau să le retragă, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie fixat un termen mai lung pentru prezentarea și evaluarea dosarului complet, prevăzut de anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme prevăzute în Directiva 91/414/CEE.

               (6)

               Prin urmare, este necesar ca Directiva 91/414/CEE să fie modificată în consecință.

               (7)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică conform anexei la prezenta directivă.
   Articolul 2
   Statele membre adoptă și publică, până la 28 februarie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 martie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Până la 28 februarie 2011, statele membre modifică sau retrag, după caz, în conformitate cu Directiva 91/414/CEE, autorizațiile existente pentru produsele de protecție a plantelor care conțin ca substanță activă flonicamid. Până la această dată, acestea verifică, în special, dacă sunt îndeplinite condițiile din anexa I la directiva menționată cu privire la flonicamid, cu excepția celor identificate în partea B a rubricii referitoare la respectiva substanță activă, precum și dacă titularul autorizației are un dosar sau are acces la un dosar care respectă cerințele din anexa II la directiva respectivă, în conformitate cu dispozițiile articolului 13 alineatul (2) din directivă.
   (2)   Prin derogare de la alineatul (1), pentru fiecare produs de protecție a plantelor autorizat care conține flonicamid fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 31 august 2010 cel târziu, statele membre evaluează din nou produsul în conformitate cu principiile uniform prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la flonicamid. Pe baza respectivei evaluări, statele membre stabilesc dacă produsul îndeplinește condițiile stabilite la articolul 4 alineatul (1) literele (b), (c), (d) și (e) din Directiva 91/414/CEE.
   În urma respectivei evaluări, statele membre:

               (a)

               în cazul unui produs care conține flonicamid ca substanță activă unică, după caz, modifică sau retrag autorizația până la 29 februarie 2012 cel târziu; sau

               (b)

               în cazul unui produs care conține flonicamid ca una dintre mai multe substanțe active, după caz, modifică sau retrag autorizația până la 29 februarie 2012 sau până la data stabilită pentru modificare sau retragere în directiva sau directivele respective care au adăugat substanța sau substanțele relevante în anexa I la Directiva 91/414/CEE, oricare dintre acestea este mai recentă.

         Articolul 4
   Prezenta directivă intră în vigoare la data de 1 septembrie 2010.
   Articolul 5
   Prezenta directivă se adresează statelor membre.

      Adoptată la Bruxelles, 27 aprilie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 313, 12.10.2004, p. 21.

      (3)  EFSA Scientific Report (2010) 8(1):1445, Conclusion regarding the peer review of the pesticide risk assessment of the active substance flonicamid (IKI-220) [Concluzii privind revizuirea inter pares a evaluării riscului prezentat de substanța activă flonicamid (IKI-220) utilizată în calitate de pesticid], disponibil online la adresa www.efsa.europa.eu

      ANEXĂ
      La sfârșitul tabelului din anexa I la Directiva 91/414/CEE se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „310

                     Flonicamid (IKI-220)
                     Nr. CAS 158062-67-0
                     Nr. CIPAC 763

                     N-cianometil-4-(trifluormetil)nicotinamidă

                     ≥ 960 g/kg
                     Toluenul ca impuritate nu trebuie să depășească 3 g/kg din materialul tehnic.

                     1 septembrie 2010

                     31 august 2020

                     PARTEA A
                     Se pot autoriza doar utilizările ca insecticid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de examinare privind flonicamidul, în special anexele I și II, în versiunea definitivă elaborată de Comitetul permanent pentru lanțul alimentar și sănătatea animală din 22 ianuarie 2010.
                     În cadrul acestei evaluări generale, statele membre trebuie să acorde o atenție deosebită:

                                 —

                                 riscului pentru operatori și pentru lucrătorii care intră din nou în spațiul tratat;

                                 —

                                 riscului pentru albine.

                           Condițiile de autorizare includ, după caz, măsuri de reducere a riscului.
                     Statele membre informează Comisia, în conformitate cu articolul 13 alineatul (5), cu privire la specificațiile materialului tehnic astfel cum a fost produs în scopuri comerciale.”

         (1)  Detalii suplimentare privind identitatea și specificațiile substanțelor active se găsesc în raportul de examinare.


title: Directiva 2010/91/UE a Comisiei din  10 decembrie 2010 de modificare a Directivei 91/414/CEE a Consiliului în vederea includerii metosulamului ca substanță activă și de modificare a Deciziei 2008/934/CE  Text cu relevanță pentru SEE

text:
               11.12.2010

               RO

               Jurnalul Oficial al Uniunii Europene

               L 327/40

         DIRECTIVA 2010/91/UE A COMISIEI
   din 10 decembrie 2010
   de modificare a Directivei 91/414/CEE a Consiliului în vederea includerii metosulamului ca substanță activă și de modificare a Deciziei 2008/934/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Această listă include metosulamul.

               (2)

               În conformitate cu articolul 11e din Regulamentul (CE) nr. 1490/2002, solicitantul și-a retras sprijinul pentru includerea substanței active respective în anexa I la Directiva 91/414/CEE, în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată cu privire la neincluderea substanței metosulam.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere solicitând aplicarea procedurii accelerate, astfel cum se prevede la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Franței, care a fost desemnată stat membru raportor prin Regulamentul (CE) nr. 451/2000. Perioada de timp pentru procedura accelerată a fost respectată. Specificațiile substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Franța a evaluat informațiile suplimentare transmise de către solicitant și a pregătit un raport suplimentar. La 7 august 2009, raportul a fost trimis Autorității Europene pentru Siguranța Alimentară (denumită în continuare „autoritatea”) și Comisiei. Autoritatea a comunicat raportul suplimentar, pentru observații, celorlalte state membre și solicitantului și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, la data de 23 aprilie 2010, autoritatea a prezentat Comisiei concluzia sa referitoare la metosulam (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 28 octombrie 2010 sub forma raportului de reexaminare al Comisiei privind metosulamul.

               (6)

               Diferitele examinări efectuate au arătat că produsele de protecție a plantelor care conțin metosulam pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, substanța activă metosulam ar trebui să fie inclusă în anexa I, pentru a garanta că în toate statele membre autorizațiile pentru produsele de protecție a plantelor care conțin această substanță activă sunt emise în conformitate cu prevederile directivei menționate.

               (7)

               Fără a aduce atingere acestei concluzii, este necesar să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Prin urmare, este oportun să se impună solicitantului furnizarea de informații suplimentare confirmând rezultatele evaluării riscului pe baza celor mai recente cunoștințe științifice privind dependența potențială de pH a adsorbției în sol, levigarea în apele subterane, expunerea apelor de suprafață la metaboliții M01 și M02, efectele genotoxice potențiale ale unei impurități și informații suplimentare privind specificarea substanței active fabricate.

               (8)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin metosulam, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut la anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor autorizațiilor, în raport cu directivele de modificare a anexei I, adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea metosulamului și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la metosulam din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Rândul referitor la metosulam din anexa la Decizia 2008/934/CE se elimină.
   Articolul 3
   Statele membre adoptă și publică până la 31 octombrie 2011 cel târziu actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 noiembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   1.   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin metosulam ca substanță activă până la 1 noiembrie 2011. Până la această dată, statele membre verifică, în special, dacă se respectă condițiile privind substanța metosulam din anexa I la directiva menționată, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva menționată, în conformitate cu condițiile prevăzute la articolul 13 din directiva menționată.
   2.   Prin derogare de la alineatul (1), pentru fiecare produs de protecție a plantelor autorizat care conține metosulam fie ca substanță activă unică, fie ca una dintr-o serie de substanțe active cuprinse în anexa I la Directiva 91/414/CEE până la 30 aprilie 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la metosulam. Pe baza evaluării respective, statele membre stabilesc dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, statele membre:

               (a)

               în cazul unui produs care conține metosulam ca substanță activă unică, modifică sau retrag, după caz, autorizația până la 30 aprilie 2015 cel târziu sau

               (b)

               în cazul unui produs care conține metosulam ca una dintr-o serie de substanțe active, modifică sau retrag, atunci când este necesar, autorizația până la 30 aprilie 2015 sau până la data stabilită pentru o astfel de modificare sau de retragere în directiva sau directivele respective care au adăugat substanța sau substanțele relevante în anexa I la Directiva 91/414/CEE, dacă aceasta din urmă este ulterioară celei dintâi.

         Articolul 5
   Prezenta directivă intră în vigoare la data de 1 mai 2011.
   Articolul 6
   Prezenta directivă se adresează statelor membre.

      Adoptată la Bruxelles, 10 decembrie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance metosulam (Concluzia evaluării inter pares a riscului utilizării ca pesticid a substanței active metosulam). EFSA Journal 2010; 8(5):1592. [67 pp.]. doi:10.2903/j.efsa.2010.1592. Document disponibil la adresa: www.efsa.europa.eu

      (7)  JO L 366, 15.12.1992, p. 10.

      ANEXĂ
      Se adaugă următoarea rubrică la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „317

                     Metosulam
                     Nr. CAS: 139528-85-1

                     Nr. CIPAC: 707

                        2′,6′-diclor-5,7-dimetoxi-3′-metil[1,2,4]triazolo

                        [1,5-a]pirimidină-2-sulfonanilidă

                     ≥ 980 g/kg

                     1 mai 2011

                     30 aprilie 2021

                     PARTEA A
                     Se pot autoriza numai utilizările ca erbicid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare privind metosulamul, în special anexele I și II, în versiunea definitivă elaborată de Comitetul permanent pentru lanțul alimentar și sănătatea animală din 28 octombrie 2010.
                     În această evaluare generală, statele membre acordă o atenție deosebită:

                                 —

                                 protejării apelor subterane, dacă substanța activă este utilizată în regiuni vulnerabile în ceea ce privește solul și/sau condițiile climatice.

                                 —

                                 riscului pentru organismele acvatice;

                                 —

                                 riscului asupra plantelor nevizate din afara zonelor de tratament.

                           Condițiile de utilizare includ măsuri de diminuare a riscului, dacă este cazul.
                     Statele membre în cauză trebuie să se asigure că solicitantul transmite Comisiei, până la 30 octombrie 2011, informații suplimentare privind specificarea substanței active, astfel cum a fost produsă.
                     Statele membre în cauză se asigură că solicitanții transmit Comisiei, până la 30 aprilie 2013, informații de confirmare privind:

                                 —

                                 dependența potențială de pH a adsorbției în sol, levigarea în apele subterane și expunerea apelor de suprafață la metaboliții M01 și M02;

                                 —

                                 efectele genotoxice potențiale ale unei impurități.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2011/6/UE a Comisiei din 20 ianuarie 2011 de modificare a Directivei 91/414/CEE a Consiliului în vederea includerii buprofezinului ca substanță activă  Text cu relevanță pentru SEE

text:
               21.1.2011

               RO

               Jurnalul Oficial al Uniunii Europene

               L 18/38

         DIRECTIVA 2011/6/UE A COMISIEI
   din 20 ianuarie 2011
   de modificare a Directivei 91/414/CEE a Consiliului în vederea includerii buprofezinului ca substanță activă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Lista respectivă include buprofezinul. Prin Decizia 2008/771/CE a Comisiei (4), s-a hotărât neincluderea buprofezinului în anexa I la Directiva 91/414/CEE.

               (2)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a transmis o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (3)

               Cererea a fost transmisă Regatului Unit, desemnat stat membru raportor prin Regulamentul (CE) nr. 33/2008. Perioada de timp pentru procedura accelerată a fost respectată. Specificarea substanței active și utilizările recomandate sunt identice cu cele care au constituit obiectul Deciziei 2008/771/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (4)

               Regatul Unit a evaluat noile informații și date transmise de către solicitant și a pregătit un raport suplimentar în august 2009. La data de 21 august 2009, raportul respectiv a fost transmis Autorității Europene pentru Siguranța Alimentară (denumită în continuare „autoritatea”) și Comisiei.

               (5)

               Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, raportul suplimentar a făcut obiectul unei evaluări inter pares de către statele membre și autoritate. Apoi, la data de 21 mai 2010, autoritatea a prezentat Comisiei concluzia sa referitoare la buprofezin (6). Proiectul de raport de evaluare, raportul suplimentar și concluzia autorității au fost examinate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 23 noiembrie 2010 sub forma raportului Comisiei de examinare a substanței buprofezin.

               (6)

               Raportul suplimentar elaborat de statul membru raportor și noua concluzie emisă de autoritate se concentrează asupra aspectelor problematice care au condus la neincludere. Aceste aspecte problematice constau, în special, în imposibilitatea efectuării unei evaluări fiabile a expunerii consumatorilor, deoarece nu există suficiente date pentru a fi stabilită o definiție adecvată a reziduurilor.

               (7)

               Noile informații transmise de către solicitant au permis efectuarea unei evaluări a expunerii consumatorilor. Informațiile disponibile în prezent indică faptul că riscul față de consumatori este acceptabil.

               (8)

               În consecință, datele și informațiile suplimentare furnizate de solicitant permit eliminarea aspectelor problematice specifice care au condus la neincludere. Nu s-a ridicat nicio altă problemă de ordin științific.

               (9)

               Diferitele examinări efectuate au arătat că produsele de protecție a plantelor care conțin buprofezin pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și detaliate în raportul de examinare al Comisiei. Prin urmare, substanța buprofezin ar trebui să fie inclusă în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei menționate.

               (10)

               Fără a aduce atingere acestei concluzii, este necesar să se obțină informații de confirmare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă unor condiții. Prin urmare, este necesar să se solicite transmiterea de informații suplimentare de către solicitant pentru a confirma factorii de transformare și de conversie din evaluarea riscurilor pentru consumatori.

               (11)

               Prin urmare, Directiva 91/414/CEE ar trebui modificată în consecință.

               (12)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 31 iulie 2011 cel târziu. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare la 1 februarie 2011.
   Articolul 4
   Prezenta directivă se adresează statelor membre.

      Adoptată la Bruxelles, 20 ianuarie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 263, 2.10.2008, p. 18.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară: „Conclusion on the peer review of the pesticide risk assessment of the active substance buprofezin”. The EFSA Journal 2010; 8(6):1624. [77 pp.]. doi:10.2903/j.efsa.2010.1624. Document disponibil la adresa de internet: www.efsa.europa.eu

      ANEXĂ
      Se adaugă următoarea rubrică la sfârșitul tabelului din anexa I la Directiva 91/414/CEE:

                     Nr.

                     Denumirea comună, numere de identificare

                     Denumirea IUPAC

                     Puritatea (1)

                     Data intrării în vigoare

                     Expirarea includerii

                     Dispoziții specifice

                     „325

                     Buprofezin
                     Nr. CAS: 953030-84-7

                     Nr. CIPAC: 681

                     (Z)-2-terț-butilimino-3-izopropil-5-fenil-1,3,5-tiadiazinan-4-onă

                     ≥ 985 g/kg

                     1 februarie 2011

                     31 ianuarie 2021

                     PARTEA A
                     Se pot autoriza numai utilizările ca insecticid și acaricid.
                     PARTEA B
                     Pentru punerea în aplicare a principiilor uniforme din anexa VI, se iau în considerare doar concluziile raportului de examinare cu privire la buprofezin, în special apendicele I și II, astfel cum au fost finalizate în cadrul Comitetului permanent pentru lanțul alimentar și sănătatea animală la data de 23 noiembrie 2010.
                     În această evaluare generală, statele membre țin cont în special de:

                                 (a)

                                 siguranța operatorilor și a lucrătorilor și se asigură că în condițiile de utilizare este prevăzută, după caz, folosirea unor echipamente adecvate de protecție individuală;

                                 (b)

                                 expunerea consumatorilor prin alimentație la metaboliții buprofezinului (anilină) din alimentele procesate;

                                 (c)

                                 aplicarea unei perioade de așteptare corespunzătoare pentru culturile în sistem de rotație din sere;

                                 (d)

                                 riscul pentru organismele acvatice și se asigură că în condițiile de utilizare sunt prevăzute, după caz, măsuri adecvate de reducere a riscurilor.

                           Statele membre în cauză solicită transmiterea unor informații de confirmare în ceea ce privește factorii de transformare și de conversie pentru evaluarea riscurilor pentru consumatori.
                     Statele membre în cauză se asigură că solicitantul transmite aceste informații de confirmare Comisiei până la 31 ianuarie 2013.”

         (1)  Detalii suplimentare privind identitatea și specificațiile substanței active se găsesc în raportul de examinare.


title: Directiva 2010/82/UE a Comisiei din 29 noiembrie 2010 de modificare a Directivei 91/414/CEE a Consiliului în ceea ce privește extinderea utilizării substanței active tetraconazol  Text cu relevanță pentru SEE

text:
               30.11.2010

               RO

               Jurnalul Oficial al Uniunii Europene

               L 313/10

         DIRECTIVA 2010/82/UE A COMISIEI
   din 29 noiembrie 2010
   de modificare a Directivei 91/414/CEE a Consiliului în ceea ce privește extinderea utilizării substanței active tetraconazol
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1) al doilea paragraf a doua liniuță,
   întrucât:

               (1)

               Prin Directiva 2009/82/CE a Consiliului (2), tetraconazolul a fost inclus ca substanță activă în anexa I la Directiva 91/414/CEE pentru utilizarea ca fungicid.

               (2)

               Cu toate acestea, includerea tetraconazolului este limitată la utilizarea pentru culturile de câmp, cu restricții în privința frecvenței și a duratei aplicării. Se interzice complet utilizarea acestuia pentru mere și struguri. Restricțiile respective au fost necesare din pricina faptului că, la momentul includerii, informațiile cerute pentru evaluarea apei subterane erau insuficiente, în special în privința riscului de contaminare cu doi metaboliți care nu fuseseră identificați de notificator. În ceea ce privește utilizarea pentru mere și struguri, informațiile necesare pentru evaluarea riscului pentru consumatori erau incomplete.

               (3)

               Notificatorul Isagro a cerut modificarea includerii tetraconazolului în vederea extinderii utilizării acestuia ca fungicid prin eliminarea restricțiilor respective. Acesta a transmis date științifice suplimentare în sprijinul cererii sale.

               (4)

               Italia, care fusese desemnată stat membru raportor prin Regulamentul (CE) nr. 1490/2002 al Comisiei (3), a analizat datele respective și a transmis Comisiei la data de 10 februarie 2010 un addendum la proiectul de raport de evaluare privind tetraconazolul, care a fost transmis apoi statelor membre și Autorității Europene pentru Siguranța Alimentară (EFSA), cu scopul de a obține observații din partea acestora. Proiectul de raport de evaluare, însoțit de addendumul respectiv, a fost revizuit de către statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la data de 28 octombrie 2010 sub forma raportului de examinare al Comisiei privind tetraconazolul.

               (5)

               Noile date transmise de notificator și noua evaluare efectuată de statul membru raportor indică faptul că extinderea solicitată a utilizării nu implică alte riscuri suplimentare pe lângă cele luate deja în considerare în dispozițiile specifice referitoare la tetraconazol din anexa I la Directiva 91/414/CEE și în raportul de evaluare al Comisiei privind substanța în cauză. În special în privința riscului de contaminare a apei subterane, statul membru raportor a considerat că noul studiu transmis de notificator identifică metaboliții în cauză și că aceștia nu se infiltrează peste valoarea limită acceptabilă. Referitor la utilizarea pentru mere și struguri, acesta a concluzionat că, în conformitate cu noile teste supravegheate și cu noile teste la fața locului, datele privind reziduurile arată că nu există niciun risc în privința expunerii acute și cronice a consumatorilor.

               (6)

               Prin urmare, în conformitate cu articolul 5 alineatul (1) literele (a) și (b) din Directiva 91/414/CEE, se justifică modificarea dispozițiilor specifice pentru tetraconazol prin eliminarea restricțiilor privind utilizarea acestuia ca fungicid.

               (7)

               Prin urmare, Directiva 91/414/CEE ar trebui modificată în consecință.

               (8)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   În anexa I la Directiva 91/414/CEE, pe coloana „Dispoziții specifice”, la rândul destinat tetraconazolului, partea A se înlocuiește cu următorul text:

      „PARTEA A
      Se pot autoriza numai utilizările ca fungicid.”

   Articolul 2
   Statele membre adoptă și publică până la 31 martie 2011 cel târziu actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 aprilie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 29 noiembrie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 196, 28.7.2009, p. 10.

      (3)  JO L 224, 21.8.2002, p. 23.